छात्राओं ने निकाली स्वच्छता जागरूकता रैली
यातायात नियम पालना में महिलाएं अग्रणी
बस्ती में श्रमदान किया और साक्षरता का संदेश दिया
श्रीजैन कन्या स्नातकोत्तर महाविद्यालय में चल रहे सात दिवसीय शिविर के तहत तीसरे दिन बुधवार को छात्राओं ने शहर के मुख्य मार्गों से स्वच्छता जागरूकता रैली निकाल कर अपने आस-पास साफ-सफाई रखने का संदेश दिया। प्राचार्य डॉ. संध्या सक्सेना ने रैली को हरी झंडी दिखाकर रवाना किया। रैली में छात्राओं के हाथों में तख्तियां-बैनर के जरिए प्लास्टिक पॉलीथिन के उपयोग में लाने का संदेश दिया इस दौरान छात्राओं के स्वावलंबन के लिए हस्तकला का भी प्रशिक्षण दिया गया। महाविद्यालय के कंप्यूटर विभाग द्वारा छात्राओं को एक दिवसीय प्रोफेशनल का भी भ्रमण करवाया गया।
वहीं दूसरी ओर श्री जैन स्नातकोत्तर महाविद्यालय में चल रहे खेल सप्ताह कार्यक्रम के तहत विभिन्न प्रतियोगिताएं आयोजित हुई। जिसमें छात्रों के बीच हॉट एयर बैलून उड़ाने का आकर्षण केन्द्र बना। मुख्य अतिथि कर्नल गुहानी थे। प्रबंध समिति के अध्यक्ष विजय कोचर ने बताया कि इस दौरान कबड्डी, त्रिकुद, गोलाफेंक, तश्तरी फेंक, टेबल टेनिस, वॉलीबॉल, कैरम, शूटिंग सहित कई प्रतियोगिताएं हुई। प्राचार्य रफी अहमद ने प्रतियोगिता के विजेताओं को बधाई दी।
रामपुरिया जैन विधि कॉलेज में बुधवार को मूट कोर्ट का आयोजन किया गया। मुख्य अतिथि डॉ. बी.एल बिश्नोई ने विद्यार्थियों की प्रयासों की सराहना की। प्रभारी डॉ. रितेश व्यास ने बताया कि दोनों टीमों के बीच हुए मूट कोर्ट प्रतियोगिता से विद्यार्थियों को न्यायालयों जैसी कार्यवाही से परिचित होने का मौका मिला। इस दौरान बेस्ट स्पीकर, बेस्ट गवाह और बेस्ट टीम का भी चयन किया गया।
सेठ रावतमल बोथरा कन्या महाविद्यालय में बुधवार को वार्षिकोत्सव एवं सांस्कृतिक सप्ताह के तहत विभिन्न प्रतियोगिताएं की गई। कार्यक्रम में मुख्य अतिथि राकेश कुमार एवं विशिष्ट अतिथि अरुण आहूजा थे। प्रतियोगिता के विजेताओं को पुरस्कार दिए गए। अंत में नागरिक सुरक्षा समिति की ओर से यातायात सुरक्षा संबंधित जानकारी भी दी गई। साथ ही उपस्थित लोगों एवं छात्राओं को नियमों के पालन की शपथ दिलाई गई।
hin_Deva hin_Deva hin_Deva hin_Deva hin_Deva hin_Deva hin_Deva